Diari Oficial de la Generalitat Valenciana


Sumari del DOGV 1513, del 02-04-1991 (1991/820705)

ORDRE de 25 de febrer de 1991, de la Conselleria d'Agricultura i Pesca, per la qual aprova el Pla d'Obres i Millores Territorials de la zona de concentració parcel-lària del 0 de Bugarra (València).
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/25/(1)/dof/vci/html**

### Dades del document

Número de DOGV
:   1513

Data del DOGV
:   02-04-1991

Secció del DOGV
:   DISPOSICIONS GENERALS

Número del document
:   1991/820705


Data del document
:   25-02-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 25 de febrer de 1991, de la Conselleria d'Agricultura i Pesca, per la qual aprova el Pla d'Obres i Millores Territorials de la zona de concentració parcel.lària del Garroferal de Bugarra (València).  
Pel Decret 11/1988, de 25 de gener, del Consell de la Generalitat Valenciana, va ser declarada d'utilitat pública i urgent execució la concentració parcel·lària de la zona del Garroferal de Bugarra (València). Complint el que disposa l'article 82 de la Llei de Reforma i Desenvolupament Agrari de 12 de gener de 1973, els serveis territorials de la Conselleria d'Agricultura i Pesca han redactat el pla d'obres i millores territorials de la zona, quant a obres de camins rurals, condicionament de desguassos, sondatges d'investigació d'aigües subterrànies, transformació en regadiu i ampliació de la cooperativa hortofrutícola.  
Examinat el pla, aquesta conselleria considera que les obres incloses han estat degudament classificades, segons que determina l'article 61 de la Llei de Reforma i Desenvolupament Agrari, i que, alhora, les obres són convenients perquè s'obtinguen de la concentració parcel·lària els majors beneficis per a la producció de la zona i per als agricultors afectats.  
Per tot això,  
ORDENE  
Article primer  
L'aprovació del pla d'obres i millores territorials de la zona de concentració parcel·lària del Garroferal de Bugarra (València).  
Article segon  
D'acord amb els articles 62, 65 i 70 de la Llei de Reforma i Desenvolupament Agrari, es considera que les obres de construcció dels camins rurals, les de sondatges, línia elèctrica, instal·lacions electromecàniques, dipòsit, canonades d'enllaç de sondatges a dipòsit i canonada d'enllaç amb el canal de Benaixeve, queden classificades com a d'interés general en el grup a) de l'article 61 de la llei, raó per la qual han de ser totalment subvencionades, i que les obres de la xarxa de distribució del regadiu i l'ampliació de la cooperativa hortofrutícola, incloses en el pia, queden classificades com a obres complementàries per a la zona en el grup d) de l'article, establint-se'ls una subvenció del 40% i una bestreta del 60% restant, reintegrable en un període de 10 anys.  
Les quantitats avançades produiran un interès del 4% anual, d'acord amb el que disposa l'article 74 de la Llei de Reforma i Desenvolupament Agrari.  
Article tercer  
La Direcció General de Desenvolupament Agrari dictarà les normes pertinents per a la millor aplicació de tot el que disposa aquesta ordre.  
DISPOSICIO FINAL  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 25 de febrer de 1991.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI